ddrg/super_eurlex huggingface dataset:
50.

poziva države članice in Komisijo, naj čim prej v celoti izvedejo ukrepe instrumenta „Next Generation EU“ in poskrbijo, da bodo potrebni nacionalni postopki čim bolj preprosti in nebirokratski, da bo gospodarsko okrevanje EU učinkovito pri spopadanju z najhujšo krizo, s katero se je EU soočala v zadnjem času; poudarja, da se kriza zaradi COVID-19 ne sme uporabljati kot izgovor za odlaganje, oslabitev ali opustitev izvajanja različnih standardov za proizvode in industrijskih standardov, vključno s tistimi, ki so namenjeni spodbujanju trajnosti, ampak bi jo bilo treba prav nasprotno obravnavati kot priložnost za izboljšanje enotnega trga tako, da bo spodbujal trajnostno proizvodnjo in potrošnjo;
—

ob upoštevanju predhodnega mnenja Evropskega nadzornika za varstvo podatkov (ENVP) z dne 26. marca 2014 z naslovom Privacy and competitiveness in the age of big data: The interplay between data protection, competition law and consumer protection in the Digital Economy (Zasebnost in konkurenčnost v dobi velikih podatkov povezava med varstvom podatkov, konkurenčnim pravom in varstvom potrošnikov v digitalnem gospodarstvu) in mnenja št. 8/2016 ENVP z dne 23. septembra 2016 z naslovom Coherent enforcement of fundamental rights in the age of big data (Dosledno zagotavljanje spoštovanja temeljnih pravic v dobi velepodatkov),
D.

ker sta se sozakonodajalca v skladu s stališčem Parlamenta iz prve obravnave z dne 17. aprila 2019 o predlogu uredbe o Instrumentu za povezovanje Evrope za obdobje 2021–2027 začasno dogovorila, da bi morala Komisija oceniti učinkovitost in skladnost politike uredbe TEN-E, kar bi bilo tudi v skladu z doseganjem energetskih in podnebnih ciljev Unije za leto 2030, dolgoročno zavezo EU glede razogljičenja in načelom „energijska učinkovitost na prvem mestu“; ker naj bi Parlament in Svet to oceno prejela do 31. decembra 2020;
20.

poudarja, da sporazum o prosti trgovini med EU in Vietnamom vsebuje obsežno in zavezujoče poglavje o trgovini in trajnostnem razvoju, ki obravnava vprašanja o delu in okolju na podlagi splošno sprejetih večstranskih konvencij in norm; poudarja, da bi lahko občutno izboljšali izvršljivost poglavja o trgovini in trajnostnem razvoju, če bi na primer kot metodo izvrševanja, h kateri bi se zatekli v skrajni sili, upoštevali tudi mehanizem, temelječ na sankcijah, in če bi izvedli reformo sistema notranje svetovalne skupine, kakor je Parlament že večkrat zahteval, zahtevo pa navedel tudi v poslanici novega komisarja EU za trgovino; poudarja, da je poglavje o trgovini in trajnostnem razvoju namenjeno razširitvi ciljev politike EU, zlasti na področju vključujoče rasti, boja proti podnebnim spremembam, spodbujanja človekovih pravic, vključno s pravicami delavcev, in – v splošnem – spoštovanju vrednot EU; poudarja, da je sporazum obenem tudi instrument za razvoj in socialni napredek v Vietnamu, z njim pa bi to državo podprli pri prizadevanjih za povečanje pravic delavcev ter izboljšanje varstva pri delu in varstva okolja; poziva k hitri ustanovitvi in začetku delovanja številčnih in neodvisnih notranjih svetovalnih skupin, Komisijo pa poziva, naj tesno sodeluje z vietnamskimi organi in jim zagotavlja potrebno podporo; poziva skupni odbor, naj začne nemudoma izboljševati izvrševanje določb o trgovini in trajnostnem razvoju;
6.

meni, da morata biti sporazum o partnerstvu o trajnostnem ribištvu med EU in Zelenortskimi otoki in njegov protokol usklajena z nacionalnimi razvojnimi načrti in načrtom za modro rast znotraj ekoloških omejitev za razvoj ribiškega sektorja Zelenortskih otokov, ki so prednostna področja za podporo EU in za katere je potrebna mobilizacija potrebne tehnične in finančne pomoči, in sicer bi morala: — okrepiti institucionalne zmogljivosti in izboljšati upravljanje: pripraviti zakonodajo, ki bo temeljila na načrtih upravljanja in podpirala izvajanje te zakonodaje in načrtov upravljanja; — poostriti spremljanje, nadzor in opazovanje v izključni ekonomski coni Zelenortskih otokov in na okoliških območjih; — okrepiti ukrepe za boj proti nezakonitim, neprijavljenim in zakonsko neurejenim ribiškim dejavnostim, tudi v celinskih vodah; — okrepiti partnerstva z drugimi državami, ki jih zanimajo ribolovne dejavnosti v izključni ekonomski coni Zelenortskih otokov, in sicer z ribiškimi sporazumi, zagotoviti preglednost z objavo celotne vsebine teh sporazumov ter vzpostaviti regionalni program za usposabljanje in uporabo opazovalcev; — podpirati uvedbo in izboljšanje programov za zbiranje podatkov, ki oblastem Zelenortskih otokov omogočajo, da razumejo, kakšni viri so na voljo, in da podprejo znanstveno oceno virov, kar bo omogočilo sprejemanje odločitev na podlagi najboljših razpoložljivih znanstvenih spoznanj; — omogočiti izgradnjo in/ali razvoj ključne infrastrukture za ribištvo in z njim povezane dejavnosti, kot so pomoli in pristanišča (industrijska in obrtna, na primer pristanišče Mindelo na otoku São Vincente), mesta za skladiščenje in predelavo rib, tržnice, infrastruktura za distribucijo in trženje ter kakovostni laboratoriji za analizo; — podpirati in izboljšati delovne pogoje za vse delavce, zlasti za ženske v vseh dejavnostih, povezanih z ribištvom, vključno s trženjem, preoblikovanjem, upravljanjem ribištva in znanostjo; — podpirati znanstveno znanje, ki je potrebno za vzpostavitev zaščitenih morskih območij, vključno z njihovim izvajanjem, spremljanjem in nadzorom; — omejiti prilov občutljivih vrst, kot so morske želve; — omogočiti okrepitev organizacij, ki zastopajo moške in ženske v ribiškem sektorju, zlasti tiste, ki se ukvarjajo z malim ribolovom, s čimer bi se okrepile tehnične, upravne in pogajalske zmogljivosti; — omogočiti vzpostavitev in/ali obnovo centrov za osnovno in poklicno usposabljanje, s čimer bi se povečala usposobljenost ribičev, pomorščakov in žensk v ribiškem sektorju in drugih dejavnostih, povezanih z modrim gospodarstvom; — okrepiti ukrepe za spodbujanje vključevanja mladih v ribištvo; — okrepiti znanstvene raziskovalne zmogljivosti in zmožnosti za spremljanje ribolovnih virov in morskega okolja; — izboljšati trajnost morskih virov na splošno;
H.

ker je organizacija Novinarji brez meja na svetovnem indeksu svobode tiska za leto 2019 med 180 državami Burundi uvrstila na 159. mesto; ker sta svoboda izražanja in svoboda govora bistvenega pomena za zagotovitev svobodnih volitev z udeležbo informiranih državljanov; ker je svobodno, neodvisno in nepristransko novinarstvo rezultat temeljne človekove pravice do svobode govora; ker so tradicionalni mediji pod državnim nadzorom, kot so radio in časopisi, še vedno prevladujoči vir informacij; ker je treba okrepiti medijsko pismenost ter dostop do interneta in družbenih medijev, da bi se omogočil dostop do informacij, povečala socialna in politična stabilnost in dialog ter tako zagotovile svobodne in pravične volitve z udeležbo informiranih državljanov;
H.

ker so vsem obtoženim za ta napad sodili v nenavzočnosti, razen dvema nekdanjima sovjetskima častnikoma, Juriju Melu in Genadiju Ivanovu, obsojeni pa so bili na do 14 let zapora; ker se sodbe, izdane spomladi 2019, nanašajo na tragične dogodke, ki so sledili litovski izjavi o neodvisnosti dne 11. marca 1990, in sovjetska prizadevanja, da bi Litvo prisilili k preklicu izjave, ki so se začela z gospodarsko blokado v prvi polovici 1990 in so doživela svoj vrh v nasilnih prizadevanjih za strmoglavljenje litovske vlade januarja 1991;
34.

meni, da bi se lahko z izzivi glede dostopnosti zdravstvenih informacij in zdravstvene pismenosti ustrezno spoprijeli z digitalnimi orodji zdravstvenega varstva, kot so prenosne kartice z informacijami o pacientu, saj sta dostopnost in pismenost bistveni za varovanje zdravja ter učinkovitejše preprečevanje in obvladovanje bolezni; meni, da ta orodja, če pri njihovem razvoju sodelujejo ustrezni zdravstveni delavci, državljani in končni uporabniki ter če so skladna z vso ustrezno zakonodajo, omogočajo točnejše in popolnejše informacije, ki so v pomoč pri spodbujanju zdravih navad in dejavnosti preprečevanja bolezni ter pri odločitvah v zvezi z zdravjem ter upoštevanju navodil zdravljenja s strani pacientov;
3.

pozdravlja, da je Albanija pokazala odločenost, da nadaljuje program reform EU, in je dosegla konkretne in trajne rezultate, pozdravlja pa tudi pravosodne reforme, ki jih je opravila Albanija; v celoti podpira priporočilo Komisije o Albaniji v zvezi s priznavanjem teh spodbudnih prizadevanj za reforme; meni, da bi se trenutna pripravljenost za reforme ohranila in povečala, če bomo hitro začeli postopek pregleda in pristopna pogajanja; meni, da bi začetek pogajanj pomenil pomemben katalizator za izvajanje reform in utrditev demokratičnih institucij ter bi prispeval k povečanju nadzora EU, odgovornosti in polnega spoštovanja pravic manjšin v Albaniji in Severni Makedoniji;
11.

ponovno potrjuje, da je mirna, demokratična in vključujoča rešitev edini način za trajni izhod iz tega političnega zastoja in hude socialne in humanitarne krize, ki jo je zastoj povzročil; poudarja, da je treba v trajnem dialogu upoštevati načrt, ki ga je sprejela venezuelska narodna skupščina; podpira že potekajoči proces mediacije pod okriljem Norveške in pozdravlja, da sta obe strani pristali, da bosta sodelovali v trajnem dialogu za mir; poudarja, da bi bilo treba, če naj bo postopek mediacije uspešen, izvajati minimalne ukrepe za nadaljnjo krepitev zaupanja; vztraja, da mora biti edini cilj dialoga ustvarjanje ugodnih razmer za svobodne, pregledne in verodostojne predsedniške volitve, ki bodo temeljile na določenem časovnem razporedu, poštenih pogojih za vse akterje in na preglednosti, na njih pa bodo sodelovali tudi verodostojni mednarodni opazovalci;
8.

meni, da za zaščito celovitosti seznama tretjih držav z visokim tveganjem v postopku preverjanja in odločanja ne bi smeli upoštevati vidikov, ki presegajo področje pomanjkljivosti v zvezi s preprečevanjem pranja denarja/financiranja terorizma; poudarja, da lobiranje in diplomatski pritisk ne bi smela ogrožati zmožnosti institucij EU, da se učinkovito in neodvisno borijo proti pranju denarja in financiranju terorizma, povezanega z EU; poziva Komisijo, naj dodatno oceni možnost vzpostavitve „sivega seznama“ tretjih držav s potencialno visokim tveganjem na osnovi, analogni pristopu Unije k oblikovanju seznama z jurisdikcijami, ki niso pripravljene sodelovati v davčne namene; je zaskrbljen, da bi lahko dolžina 12-mesečnega postopka, ki se konča s končno oceno in opredelitvijo tretjih držav s strateškimi pomanjkljivostmi, povzročila nepotrebne zamude za učinkovite ukrepe za preprečevanje pranja denarja/financiranja terorizma;
20.

poziva države članice, naj odraslim in otrokom afriškega porekla zagotovijo enak dostop do kakovostnega izobraževanja in varstva brez diskriminacije in segregacije ter po potrebi zagotovijo ustrezne podporne ukrepe za učenje; spodbuja države članice, naj v učne načrte vključijo zgodovino oseb afriškega porekla in predstavijo celovit pogled na kolonializem in suženjstvo, vključno s priznanjem njunih zgodovinskih in sodobnih škodljivih učinkov na osebe afriškega porekla, ter zagotovijo, da so učitelji ustrezno usposobljeni za to nalogo in za obravnavanje raznolikosti v razredu;
8.

je zaskrbljen zaradi pritožb, da niso bili opravljeni svobodni in informirani predhodni posveti (konvencija Mednarodne organizacije dela št. 169); spominja na priporočilo posebnega poročevalca OZN, da je treba v skladu z mednarodnimi standardi spoštovati vse pravice domorodnih ljudstev, med drugim pravico do svobodnega in informiranega predhodnega posvetovanja; opominja, da domače in mednarodne korporacije neposredno zavezujejo pogodbe in druga državna in mednarodna pravila o človekovih in okoljskih pravicah v celotni vrednostni verigi in da morajo podjetja, ki so povzročila škodo ali prispevala k njenemu nastanku, zagotoviti učinkovita pravna sredstva za prizadete posameznike in skupnosti oziroma sodelovati pri tem; ugotavlja, da to vključuje vračilo, odškodnino, rehabilitacijo in jamstvo, da se zadeva ne bo ponovila; opominja, da so vlade odgovorne za varstvo človekovih pravic in za sodni pregon tistih, ki jih kršijo;
17.

predlaga oblikovanje protokola k začasnemu memorandumu o sodelovanju med evropskim mehanizmom za stabilnost in Parlamentom, ki bi imel takojšen učinek, bi izboljšal medinstitucionalni dialog, povečal preglednost in odgovornost evropskega mehanizma za stabilnost, natančno določil pravice Parlamenta in njegovih poslancev v zvezi z vprašanji, povezanimi z reformiranim evropskim mehanizmom za stabilnost, rednimi predstavitvami, pravicami do imenovanja in ustreznimi pravicami proračunskega nadzora; želi spomniti na svojo zahtevo po medinstitucionalnem sporazumu o gospodarskem upravljanju; poudarja, da bi moral na podlagi predloga Sveta izvršnega direktorja reformiranega evropskega mehanizma za stabilnost izvoliti Evropski parlament, Parlamentu pa bi moral direktor tudi poročati; poziva, naj se v reformi upravljavskih organov evropskega mehanizma za stabilnost zagotovi uravnotežena zastopanost spolov;
19.

je seznanjen z ukrepi Komisije in držav članic za zagotovitev enotnega in doslednega začetka izvajanja carinskega zakonika, predvsem na področju usposabljanja in sprejetja smernic; vseeno poziva Komisijo in države članice, naj okrepijo prizadevanja in vire za zagotovitev celovitega izvajanja carinskega zakonika, sprejetega leta 2013, in enotnih carinskih postopkov na ravni Evropske unije; v zvezi s tem poziva Komisijo, naj predstavi akcijski načrt, ki bi lahko učinkovito temeljil na medsebojnih pregledih carinskih praks, na izmenjavi dobrih praks in večjem sodelovanju med carinskimi službami ter na programu usposabljanja z zadostnimi sredstvi;
(ac)

osredotočiti se na države pristopnice in partnerice v sosedstvu EU ter jim pomagati pri prizadevanjih za boj proti sovražni propagandi in dezinformacijskim dejavnostim, k sodelovanju pa pritegniti tudi strokovnjake iz tretjih držav v sosedstvu EU, ki so izpostavljene enakemu tveganju, prav tako pa prednostno obravnavati pripravo dolgoročnega strateškega pristopa in pomoči za države vzhodnega partnerstva; okrepiti zmogljivosti delegacij EU v tujini, predstavništev Komisije in pisarn Evropskega parlamenta za stike v državah članicah, da bi razvili lokalne zmogljivosti za odkrivanje in razkrivanje dezinformacij ter učinkovito obveščanje o vrednotah in politikah EU, prav tako pa razširili komuniciranje na podlagi kampanj ter bolje usklajevali in okrepili pozitivni diskurz v institucijah in državah članicah EU; upoštevati sedanje širjenje dezinformacij in prihodnja tveganja v zvezi z dezinformacijami, katerih cilj je spodkopati neodvisnost, suverenost in ozemeljsko celovitost vseh držav vzhodnega partnerstva v okviru njihovih mednarodno priznanih meja; prednostno obravnavati zlasti razvoj dolgoročnega strateškega pristopa in pomoči državam vzhodnega partnerstva, s poudarkom na izmenjavi med ljudmi in v sodelovanju z obstoječimi mrežami civilne družbe, ki že predstavljajo vir odpornosti, temelječi na skupnosti;
J.

ker izvrševanje teh svoboščin vključuje tudi dolžnosti in odgovornosti in je zato lahko podrejeno obličnosti in pogojem, omejitvam ali kaznim, ki jih določa zakon in ki so nujne v demokratični družbi zaradi varnosti države, njene ozemeljske celovitosti, zaradi javne varnosti, preprečevanja neredov ali kaznivih dejanj, za varovanje zdravja ali morale, za varovanje ugleda ali pravic drugih ljudi, za preprečitev razkritja zaupnih informacij ali za varovanje avtoritete in nepristranskosti sodstva, kot določa 10. člen EKČP;
6.

ponovno izraža potrebno zavezanost in ukrepanje v zvezi s spoštovanjem človekovih pravic, vključno s socialnimi pravicami, demokracijo, temeljnimi svoboščinami, dobrim upravljanjem in pravno državo ter sodelovanje v zvezi s tem; opozarja, da so človekove pravice osrednji element v odnosih EU s tretjimi državami; poziva singapurske oblasti, naj v vseh okoliščinah zagotovijo spoštovanje mednarodnega prava, demokracije, človekovih pravic in temeljnih svoboščin v skladu z Ustanovno listino Združenih narodov in Splošno deklaracijo človekovih pravi, in ugotavlja, da bi morala EU še naprej zagotavljati podporo Singapurju za socialno vključevanje, spoštovanje človekovih pravic in pravne države, spodbujanje miru, varnost in pravosodno reformo; pozdravlja odprto javno razpravo o spremembi zakona o kaznovanju sporazumnega istospolnega razmerja, ki se ne izvršuje, in poziva singapursko vlado, naj v celoti zaščiti pravice skupnosti LGBTI; vztraja, da mora singapurska vlada odpraviti zakone, ki kaznujejo spolna razmerja med osebami istega spola; poudarja, da je treba okrepiti sodelovanje na področju pravic žensk, in poziva singapursko vlado, naj poenostavi sprejetje zakonodaje, ki bi prepovedovala vse oblike diskriminacije žensk in diskriminacije na podlagi spolne usmerjenosti;
32.

opozarja, da se z izobraževanjem učimo tudi spoštovati in ceniti umetniška dela in druge kulturne dobrine kot del kulturne dediščine in da ima torej pomembno vlogo pri preprečevanju in odvračanju od plenjenja in nedovoljenega trgovanja s kulturnimi dobrinami; poziva Komisijo in države članice, naj spodbujajo in podpirajo izobraževalne dejavnosti in dejavnosti, ki izboljšujejo zavedanje na tem področju, tudi pri neformalnem in priložnostnem učenju;
7.

poziva Svet, naj odobri predlog Komisije, hkrati pa sprejme naslednje spremembe: — prispevek Euratoma k skupnemu podjetju se navede v stalnih in tekočih cenah, — v celotnem besedilu se zaradi jasnosti uporabi beseda Euratom namesto besede Skupnost, — vključijo se jasne določbe o sestavi, stalnem ali začasnem statusu, številu sej in načinih povračila stroškov članom odborov, ki pomagajo upravnemu odboru skupnega podjetja, zlasti odbora za vodenje in upravljanje, odbora za javna naročila in pogodbe ter odbora za tehnično svetovanje, — ocenijo in odpravijo se prekrivajoče se odgovornosti odbora za vodenje in upravljanje ter odbora za tehnično svetovanje v zvezi z načrti za projekt in delovnimi programi, — uvedejo se določbe o prispevkih države gostiteljice projekta ITER, — v prilogo III („Finančna uredba: splošna načela“) se vključi zahteva, da se v finančni uredbi za skupno podjetje določijo pravila in postopki za oceno prispevkov v naravi, — uvedejo se določbe v členu 5 in Prilogi III, po katerih bo lahko skupno podjetje prejemalo sredstva v obliki finančnih instrumentov v okviru operacij mešanega financiranja, ki se izvajajo v skladu s prihodnjim programom InvestEU, — pojasni se vloga in prispevek Združenega kraljestva glede na njegov status v Euratomu, predvsem v zvezi s potencialno udeležbo pri projektu ITER, — vključijo se določbe o sinergijah in sodelovanju med projektom ITER ter programom Euratoma za raziskave in usposabljanje za obdobje 2021–2025, — obravnava se sodelovanje z zasebnimi malimi in srednjimi akterji s področja prelomne tehnologije, kot so zagonska podjetja, ki preskušajo nove pristope in tehnologije, v okviru programa raziskovalnih dejavnosti in pri mreži, ki jo sestavljajo organizacije s področja znanstvenih in tehnoloških raziskav na področju fuzije, — pojasnijo se določbe glede letnih poročil in ocen, ki jih pripravi skupno podjetje, — v predlog se vključi priporočilo, da se preuči morebitna nadaljnja uporaba materialov, ki se trenutno uporabljajo v projektu ITER;
15.

poziva podpredsednico Komisije/visoko predstavnico Unije za zunanje zadeve in varnostno politiko ter države članice, naj zagotovijo, da upravljanje migracij in ukrepi za boj proti terorizmu ne bodo spodkopavali podpore človekovim pravicam; je zaskrbljen, ker sudanski režim pod pretvezo sodelovanja EU in posameznih držav članic s Sudanom na področju migracij krepi svoje zmogljivosti za nadzor in zatiranje ljudi, na primer s povečevanjem svojih zmogljivosti za nadzor, tudi na mejah, in z dobavljanjem opreme, kot je biometrična oprema; zato poziva EU in njene države članice, naj zagotovijo popolno preglednost pri projektih na področju varnosti, v katere je vključen Sudan, vključno z vsemi načrtovanimi dejavnostmi in upravičenci do sredstev EU in državnih sredstev;
1.

Komisija in države članice bi morale dodatno podpreti te predloge z ukrepi za razvijanje usposobljenosti na področju gospodarskih zadev, kot so: (a) usposabljanje sodnikov in odvetnikov ter pravosodnih delavcev na področju gospodarskih zadev; (b) poenostavljen in večji dostop do prava Unije in nacionalnega prava držav članic, vključno s sodno prakso; (c) dodaten poudarek na gospodarskem pravu in mednarodnem zasebnem pravu v pravnem izobraževanju; (d) dodatna sredstva za akademske raziskave na področju gospodarskega prava in mednarodnega zasebnega prava ter (e) obvladanje tujega jezika in pravnega izrazoslovja v njem.
B.

ker so strokovnjaki iz delovne skupine za schengensko evalvacijo potrdili, da so postopek schengenskega ocenjevanja za Bolgarijo in Romunijo zaključili in da sta državi pripravljeni na izvajanje vseh določb schengenskega pravnega reda, kar je potrdil tudi Svet v svojih sklepih z dne 9. in 10. junija 2011; ker je Svet v svojem osnutku sklepa z dne 8. julija 2011 potrdil, da so pogoji, potrebni za uporabo schengenskega pravnega reda, izpolnjeni na vseh področjih, ki se nanašajo na varstvo podatkov, zračne meje, kopenske meje, policijsko sodelovanje, schengenski informacijski sistem, morske meje in vizume; ker sta morali državi za zaključek postopka schengenskega ocenjevanja poleg soočanja z izzivom upravljanja zunanjih meja temeljito prestrukturirati svoj sistem za nadzor meja in vlagati v povečanje zmogljivosti organov pregona; ker je v skladu z Aktom o pristopu iz leta 2005 edini pogoj za popolno uporabo schengenskega pravnega reda in s tem za odpravo kontrol na notranjih kopenskih, morskih in zračnih mejah uspešno zaključen postopek schengenskega ocenjevanja; ker so voditelji držav in vlad v Svetu že večkrat potrdili, da sta Romunija in Bolgarija pripravljeni na polno uporabo schengenskega pravnega reda, kar sta potrdila tudi Komisija in Parlament, nazadnje v sporočilu Komisije z dne 27. septembra 2017 in resoluciji Evropskega parlamenta z dne 30. maja 2018;
7.

v skladu s svojimi priporočili z dne 13. septembra 2017 poziva države članice in ESZD, naj uporabijo sedanji proces pregleda, da okrepijo mehanizme za izmenjavo informacij, tako da dajo na voljo kvalitativno in kvantitativno boljše informacije za ocene tveganja pri izdajanju izvoznih dovoljenj, kot sledi: (a) zagotavljanje več informacij o izvoznih dovoljenjih in dejanskem izvozu, ki se izmenjujejo sistematično in pravočasno, tudi informacije o ustreznih končnih uporabnikih, primerih preusmerjanja, dovoljenjih za končne uporabnike, ki so ponarejena ali drugače sumljiva, sumljivih posrednikih ali prevoznih podjetjih, v skladu z nacionalno zakonodajo; (b) vzdrževanje seznama subjektov in posameznikov, obsojenih zaradi kršenja zakonodaje, povezane z izvozom orožja, ter primerov ugotovljenih preusmeritev in oseb, za katere je znano ali se sumi, da so vpletene v nezakonito trgovino z orožjem oziroma dejavnosti, ki ogrožajo mednarodno in državno varnost; (c) izmenjava dobre prakse, sprejete za izvajanje osmih meril; (d) sprememba veljavnih navodil za uporabnike v interaktivni spletni vir; (e) sprememba letnih poročil EU v odprto in javno spletno bazo podatkov do konca leta 2019, pri čemer se bo nov format uporabljal za podatke za leto 2017; (f) spodbujanje jasnih in ustaljenih postopkov sodelovanja med organi kazenskega pregona in mejnimi organi na podlagi izmenjave informacij, da se okrepi sodelovanje na področju varnosti in izkorenini nezakonita trgovina z orožjem, ki ogroža varnost EU in njenih državljanov;
12.

izraža resno zaskrbljenost zaradi razveljavitve prehodnega sporazuma, ki naj bi začel veljati 30. novembra 2018; ugotavlja, da Svet za regionalno sodelovanje še nima zmogljivosti za spremljanje in uveljavljanje zdravstvenih in varnostnih zahtev, kar resno vpliva na varnost in pravice delavcev v tovarnah; poziva bangladeško vlado, naj nemudoma prizna in izvaja prehodni sporazum ter pokaže večjo pripravljenost za prevzem vseh funkcij sporazuma; poziva donatorje, naj podprejo bangladeško vlado, da bi to omogočili; nadalje poziva Komisijo in Evropsko službo za zunanje delovanje, naj v sodelovanju s Svetom za regionalno sodelovanje nadaljujeta prizadevanja za izgradnjo zmogljivosti;